Motorcycle Home Motorcycle OEM Parts Kawasaki NINJA 650 (ABS) KRT EDITION OEM Parts METER(S)
2017 Kawasaki NINJA 650 (ABS) KRT EDITION Meter(s)
14093-0513	COVER,METER,LWR Price: $72.60 72.60
25023-0125	COVER-METER CASE Price: $93.92 93.92
25031-0718	METER-ASSY,COMBINATION,ABS Price: $833.03 833.03
motorcycle OEM Kawasaki NINJA 650 ABS KRT EDITION 2017 Meters Eenvoudige maniere om brandstofkoste te besnoei - Jou Geld | Solidariteit WêreldJou Geld | Solidariteit Wêreld
Tuis › 2016-besparings › Eenvoudige maniere om brandstofkoste te besnoei
Eenvoudige maniere om brandstofkoste te besnoei
Olie word nie om dowe neute “swart goud” genoem nie en met die brandstofprys wat gedurig wipplank ry, is ‘n sent gespaar ‘n sent gewin.
Diegene van ons met karre en verantwoordelikhede soos werk kan nie ophou brandstof gebruik nie want ons moet by die werk kom, kinders oplaai, vriende en familie besoek (dikwels in verafgeleë plekke) en na die supermark en winkelsentrum gaan. Die swak rand sal nie gou herstel nie en die hoë brandstofpryse het vir die huidige gekom om te bly ongeag die feit dat die olieprys nou daal.
Dit is dus gebiedend noodsaaklik dat ons moet probeer om ons brandstofuitgawes te besnoei deur te let op hoe en wat ons bestuur. Gelukkig vir ons is daar ‘n horde eenvoudige maniere om dit te doen, maar dissipline en beplanning is steeds nodig:
1. Vermy kort ritte en kombineer hulle
Die VSA se departement van energie stel eerstens voor dat mens een rit maak van verskillende take. Dit spaar nie net tyd nie, maar ook geld en brandstof.
Die Automobiel Assosiasie van Suid-Afrika (AA) sê kort ritte is brandstofvampiere want ‘n koue enjin gebruik meer brandstof omdat ‘n deel van die energie in die brandstof gebruik word om die enjin warm te maak. Dit is dus baie goedkoper om een rit na ‘n klomp plekke in een area te maak as om drie verskillende ritte te maak en as gevolg van die hittefaktor van die enjin sal dit jou waarskynlik dieselfde of minder kos as een rit na ’n enkele plek.
2. Vermy uitermate luiering, verkeer, versnelling en remming
Verkeer is ‘n uitdagende werklikheid vir die meeste stedelinge, maar daar is maniere om dit te bestuur en gevolglik brandstof en selfs tyd te spaar. Volgens die AA mors onnodige luiering meer brandstof as om te ry. Dit is dus verstandig om swaar verkeer sover moontlik te vermy omdat dit is waar die meeste luiering plaasvind.
Steve Huntingford, redakteur van Telegraph Cars, beaam dit: “Elke keer as jy stop en wegtrek in die verkeer, het jou kar die eerste rat en ‘n groot klomp brandstof nodig om weer te begin beweeg. Tweede rat is nie veel beter nie. Die beste oplossing is om nie gedurende spitstyd te ry nie.” Hy sê mens moet leer om die verkeer voor jou te “lees”. Jy kan dan egalig teen ‘n lae spoed ry in plaas van die heel tyd te versnel en rem.
Soms kan dit ‘n groot verskil maak aan die verkeersdruk as jy ‘n bietjie vroeër begin en ophou werk of selfs as jy net ‘n halfuur later werk toe ry. Probeer ‘n paar nuwe reëlings en kyk of dit ‘n verskil maak.
3. Maak die vensters toe en dra so min gewig as moontlik
Die AA sê al die “ekstras” aan die buitekant van jou voertuig veroorsaak sleur en moet sover moontlik uitgeskakel of minder gemaak word. Dieselfde geld oop vensters en sondakke. Goed soos dakrakke en swaar vragte wat nie in of op jou kar hoef te wees nie, moet verwyder word.
4. Koop voertuie wat meer brandstofdoeltreffend is, stig saamryklubs en maak van openbare vervoer gebruik
As jy probeer byhou by die bure met jou huidige motor maar sy brandstofverbruik maak droomgesinsvakansies onmoontlik, oorweeg iets meer ekonomies.
Mens ry byvoorbeeld verder met diesel as met petrol en dit is raadsaam om na die dieselmodelle in ‘n gegewe voertuigreeks te kyk. Hibriedmotors is ook ‘n opsie of anders kan jy eenvoudig iets kleiner koop wat steeds aan jou vereistes voldoen.
Net soos dit voordelig is om ritte te kombineer, net so is dit om passasiers te kombineer. Saamryklubs met kollegas versprei die brandstofkoste. Betroubare en billik gepryste openbare vervoer soos die Gautrein is ook ‘n haalbare opsie en verminder die slytasie op jou voertuig.
5. Diens jou motor en gaan jou banddruk na
Volgens die AA is bande wat te pap is nie net gevaarlik nie, maar hulle verhoog ook die rolweerstand tussen die voertuig se bande en die pad. Om hierdie sleur uit te skakel, moet die enjin harder werk en meer brandstof gebruik.
‘n Motor met onderdele wat besig is om agteruit te gaan, word ‘n verpligting en ‘n duur las. As jy jou voertuig se prestasie en brandstofverbruik ‘n prioriteit wil maak, is dit kritiek dat jy moet aandag gee aan verstopte filters, swak olieverbruik en emissiekontroles.
AA, 2015, “Fuel saving tips”, http://www.aa.co.za/on-the-road/fuel-tips/.
Steve Huntingford, 17 June 2014, “10 fuel saving tips every driver should know”, The Telegraph, http://www.telegraph.co.uk/cars/advice/ten-tips-for-how-to-save-petrol/.
U.S. department of Energy, 2015, “Gas Mileage Tips”, http://www.fueleconomy.gov/feg/drive.shtml.